
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ασκήσεις Επιστράτευσης. 1 

Ανάθεση της διαχείρισης του Νοσοκομείου Αφροδισίων και Δερματι¬ 
κών Νόσων Θεσσαλονίκης στην Τράπεζα της Ελλάδας. 2 

Τροποποίηση της ΐ.Α. αρ. 33155/85 για τη χορήγηση έκτακτης 
οικονομικής ενίσχυσης στους πολιτικούς πρόσφυγες από τη Ρου¬ 
μανία . 3 

Συγκρότηση Επιτροπής άρθρου 5.Ν. 1849/89 . . .’ι. 4 

Ανάθεση καθηκόντων ειδικού συμβούλου στο Υπουργείο Περιβάλ¬ 
λοντος. Χωροταξίας και Δημοσίων Έργων. 5 

Εκχώρηση αρμοδιότητας υπογραφής ταξιδίων εξωτερικού στον 
Πρόεδρο του Διοικητικού Συμβουλίου του Οργανισμού Βιομηχα¬ 
νικής Ιδιοκτησίας (Ν.Π.Ι.Δ.). 6 

Θέσπιση τιμολογιακής διατάξεως ΚΤΕΦΜ/Ο.Λ.Π. 7 

Έγκριση του αριθ. 163 Ειδικού Κανονισμού του Λιμένα ΠΕΙΡΑΙΑ . 8 
Έγκριση του αριθ. 162 Ειδικού Κανονισμού του Λιμένα ΠΕΙΡΑΙΑ . 9 
Έγκριση του αριθ. 27 Ειδικού Κανονισμού του Λιμένα Πόρου. . 10 
Σύσταση Νομικού Προσώπου Δημοσίου Δικαίου (Ν.Π.Δ.) με την 
επωνυμία «Σχολική Επιτροπή Γυμνασίου, Λυκείου, Δημοτικού» 

στον Δήμο Μανδρακίου Κω, Ν. Δωδ/σου.11 

Σύσταση δημοτικών νομικών προσώπων με την επωνυμία - Σχολι¬ 
κές Επιτροπές Δήμου Λιτοχώρου Ν. Πιερίας .12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 374/1/90 (1) 


Ασκήσεις Επιστράτευσης. 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Ν.Δ. 1400/73 «Περί Καταστάσεως Αξιωματικών», 
β. Το Ν. 1763/88 «Περί Στρατολογίας», 
γ. Την Υπουργική Απόφαση Φ.429.1/157/340105/8.9.88. 
δ. Το Ν.Δ. 107/73 «Περί Αναστολών Κατάταξης», 
ε. Το Ν. 660/77 «Περί Υπουργείου Εθνικής Άμυνας», 
στ. Την υπ’ αριθ. 886/27.11.1989 Απόφαση του Πρωθυπουργού 
που αφορά την εξουσιοδότηση προς τον Αναπληρωτή Υπουργό Εθνικής 
Άμυνας Κάρολο Παπούλια (ΦΕΚ 878/29.11.89 τεύχος Β'), αποφα¬ 
σίζουμε: 

1. Εξουσιοδοτούμε τους Διοικητές των παρακάτω Επιστρατευουσών 
Αρχών: 

α. Της Ναυτικής Διοίκησης Αιγαίου (ΝΔΑ). 
β. Της Διοίκησης Βοτανικού (Δ.ΒΟΤ). 
γ. Της Ναυτικής Διοίκησης Βορείου Ελλάδος (ΝΔΒΕ). 
δ. Γης Ναυτικής Διοίκης Ιονίου (ΝΔΙ). 


ε. Του Νατικού Σταθμού Κρήτης (ΝΑΣΚΡΗ). 

να καλούν κάθε φορά τον απαιτούμενο αριθμό εφέδρων του Πολεμι¬ 
κού Ναυτικού για εκπαίδευση και συμμετοχή στις προγραμματισμένες 
για το 1990 ασκήσεις Επιστράτευσης «ΗΦΑΙΣΤΟΣ 90». 

2. Εξαιρούνται: 

α. Όσοι υπάγονται στις περιπτώσεις (α), (β), (γ) και (δ) της παρα¬ 
γράφου 1 του άρθρου 8 του Ν. 1763/88 καθώς και οι περιπτώσεις (β), 
(γ), (δ) και (ε) του άθρρου 10 του σχετικού (γ). 

β. Αυτοί που έχουν πάρει αναστολή κατάταξης, βάσει του Ν.Λ. 
107/73 «Περί Αναστολών Κατάταξης». 

γ. Οι έφεδροι που βρίσκονται στο εξωτερικό. 

3. Οι έφεδροι που δεν θα παρουσιάζονται για κατάταξη θα κηρύσσο¬ 
νται ανυπότακτοι. 

4. Το ΓΕΝ θα μεριμνήσει για την έκδοση οδηγιών στις Επιστρατεύ- 
ουσες Αρχές (Ε.Α.) και στα Κέντρα Κατάταξης (Κ.Κ.) σε ότι αφορά τον 
τρόπο διεξαγωγής των ασκήσεων. 

Η απόφαση αυτή να δημοσιευθεί στην Εφημερίδα-της Κυβερνήαεως. 

Αθήνα, 17 Ιανουάριου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. 2001465/Α76/0024 (2) 

Ανάθεση της διαχείρισης του Νοσοκομείου Αφροδισίων και Δερματικών 

Νόσων Θεσσαλονίκης στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Την αριθ. Α3δ/οικ. 17968/17.10.1986 Υπουργική Απόφαση 
(ΦΕΚ 780/Β/31.10.1986) «Αναμόρφωση του Οργανισμού του Δη¬ 
μόσιου Νοσοκομείου Δερματικών και Αφροδισιών Νόσων Θεσσαλονί¬ 
κης». 

4. Το έγγραφο της Τράπεζας της Ελλάδας αριθ. 544/ 
4,1.1990. 

5. Την απόφαση του Υπουργού των Οικονομικών αριθ. 1094248/ 
2162/0006/31.8.89 (ΦΕΚ 665/Β/6.5.1989) «Μεταβίβαση της 
εξουσίας να υπογράφουν με εντολή Υπουργού, στο Γενικό Γραμματέα 
και Ειδικούς Γραμματείς και στους Προϊσταμένους Δ/νσεων, Τμημά¬ 
των κ.λπ. αποφασίζουμε: 

Η ταμειακή διαχείριση του Νοσοκομείου Αφροδισίων και Δερματι¬ 
κών Νόσων Θεσσαλονίκης ν’ ασκείται από την Τράπεζα της Ελλάδας, 
σύμφωνα με τις διατάξεις του από 20.1.1932 Π.Δ/τος «Διαχείριση νο¬ 
μικών προσώπων από την Τράπεζα της Ελλάδας» όπως αυτό τροποποι¬ 
ήθηκε με το από 7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από την Τράπεςα της 
Ελλάδος (Υποκ/μα θεσ/κης). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1990 

Με εντολή Υπουργού 
Ο Διευθυντής 

Γ. ΚΑΡΑΪΣΚΑΚΗΣ 

- 4 -- 

Αριθ. 30022 (3) 

Τροποποίηση της Υ.Α. αρ. 33155/85 για τη χορήγηση έκτακτης οικο¬ 
νομικής ενίσχυσης στους πολιτικούς πρόσφυγες από τη Ρουμα¬ 
νία. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 9 του Ν. 1545/85 «Εθνικά σύστημα 
προστασίας από την ανεργία και άλλες διατάξεις». 

2. Την αρ. 4240/89 απόφαση του Δ.Σ. του ΟΑΕΔ (αρ. συνεδρ. 49/ 
28.12.89) που μας υποβλήθηκε με το αρ. 100047/2.1.90 έγγραφο 
του Οργανισμού, αποφασίζουμε: 

Τροποποιούμε την αρ. 33155/85 απόφασή μας, όπως αυτή συ¬ 
μπληρώθηκε με την αρ. 30357/25.2.86 όμοια, ως εξής: 

1. Η οικονομική ενίσχυση στους πολιτικούς πρόσφυγες από τη Ρου¬ 
μανία. που εγκαθίστανται μόνιμα στην Ελλάδα, μετά την ισχύ της από¬ 
φασης αυτής, παρέχεται κατ’ ανώτατο όριο έξι (6) φορές μέσα σε 18 μή¬ 
νες από την είσοδό τους στη χώρα. 

2. Οι πολιτικοί πρόσφυγες από τη Ρουμανία που εξάντλησαν την 
έκτακτη οικονομική ενίσχυση, σύμφωνα με την αρ. 33155/85 από¬ 
φασή μας. όπως συμπληρώθηκε με την αρ. 30357/86 όμοια, θα λά¬ 
βουν έκτακτη οικονομική ενίσχυση για τρεις ακόμα κατ’ ανώτατο όριο 
φορές, μέσα σε 18 μήνες από την ισχύ της απόφασης αυτής. 

3. Στη ρύθμιση της χορήγησης ενίσχυσης για έξι (6) κατ’ ανώτατο 
όριο φορές, υπάγονται και οι πολιτικοί πρόσφυγες από τη Ρουμανία, που 
δεν έχουν λάβει ή εξαντλήσει τα όρια της οικονομικής ενίσχυσης που κα¬ 
θορίζονται στις προαναφερόμενες αποφάσεις μας. 

4. Η χορήγηση έκτακτης οικονομικής ενίσχυσης μέχρι έξι (6) φορές 
κατ ανώτατο όριο παρέχεται στα παραπάνω πρόσωπα εφόσον συμπλή- 
οωσαν το 34ο έτος της ηλικίας τους. 

5. Κατά τα λοιπά εξακολουθεί να ισχύει η αρ. 33155/85 απόφασή 
.ιας. όπως συμπλήρωθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Ιανουάριου 1990 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

Αριθ. 50010 (4) 

Συγκρότηση Επιτροπή άρθρου 5 Ν. 1849/89. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 5 του Ν. 1849/89 
ιεπέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής Κατοικίας (ΟΕΚ) και άλλες διατάξεις» (ΦΕΚ 
I 13. τ.Α', της 8.5.1989), σε συνδυασμό με την παράγρ. 1 του άρθρου 
7 του Ν. 1641/86, για τα «μικτά δανειοδοτικά στεγαστικά προγράμ¬ 
ματα του Οργανισμού Εργατικής Κατοικίας και (άλλες διατάξεις» (ΦΕΚ 
.22. τ.Α' της 11.8.86). 

2. Το αριθ. 35356/2160 από 11 Οκτωβρίου 1989 έγγραφο του 
πουργείου Εθνικής Οικονομίας, το αριθ. 2073292/5435/0004 από 
0 Οκτωβρίου 1989 έγγραφο του Υπουργείου Οικονομικών, το αρ. 
9442/Κ711 από 12.12.1989 έγγραφο του ΟΕΚ και το αριθ. 2970 
πό 4 Ιανουάριου 1990 έγγραφο της ΓΣΕΕ, αποφασίζουμε: 

Συγκροτούμε την ειδική πενταμελή Επιτροπή, που αναφέρεται στην 
εύτερη παράγραφο του άρθρου 5 του Ν. 1849/89, όπως προβλέπεται 
ε τις διατάξεις της παραγράφου 1 του άρθρου 7 του Ν. 1641/86, 
ποτελούμενη από: 

1) Τον Ευάγγελο Περδίκη, εκπρόσωπο του Υπουργείου Εργασίας, 
αν Πρόεδρο της Επιτροπής, αναπληρούμενο από την Άννα Κάρπου. 

2) Το Διονύσιο Πόπορη εκπρόσωπο του Υπουργείου Οικονομικών, 
αν μέλος αναπληρούμενο από τον Παναγιώτη Κουτσογιάννη. 

3..Το Νικόλαο Χατζημητάκο εκπρόσωπο του ΟΕΚ, σαν μέλος, ανα¬ 


πληρούμενο από το Χαράλαμπο Βούρτση. 

4) Το Φώτη Αγαδάκο εκπρόσωπο της ΓΣΣΕ, σαν Αντιπρόεδρο της 
Επιτροπής αναπληρούμενο από το Δημήτριο Κολιοκάτση και 

5) Τον Κωνσταντίνο Καψούρη εκπρόσωπο της ΕΚΤΕ, που υποδεί¬ 
χτηκε από τον Υπουργό Εθνικής Οικονομίας, σαν μέλος, αναπληρού¬ 
μενο από το Δημήτριο Βλάχα. 

2. Η Επιτροπή συνεδριάζει μετά από πρόσκληση του Προέδρου της. 

Τον Πρόεδρο απόντα ή κωλυόμενο αναπληροί ο Αντιπρόεδρος. Τα 

απόντα ή κωλυόμενα μέλη της Επιτροπής αναπληρούν οι ορισθέντες 
αναπληρωτές τους. 

3. Η Επιτροπή βρίσκεται σε απαρτία εάν ο αριθμός των παρόντων 
μελών είναι μεγαλύτερος των απάντων και υπό την προϋπόθεση ότι πα- 
ρίσταται ο Πρόεδρος ή ο Αντιπρόεδρος της Επιτροπής. 

Οι συνεδριάσεις της Επιτροπής δεν είναι δημόσιες, μπορεί όμως να 
καλεί ενώπιον της άτομα, για διευκρίνηση θεμάτων και μόρφωση γνώ¬ 
μης 

Κατά το πρώτο εξάμηνο της λειτουργίας της συνεδριάζει μέχρι 4 φο¬ 
ρές την εβδομάδα, για να αντιμετωπισθεί ο φόρτος τυχόν αυξημένων 
προσφυγών, μεταγενέστερα ορίζονται τακτές ημέρες συνεδριάσεων, μέ¬ 
χρι δύο φορές την εβδομάδα. 

4. Γραμματέας της Επιτροπής ορίζεται από τον Πρόεδρο υπάλληλος 
του ΟΕΚ, ο οποίος μεριμνά για την κατάρτιση της ημερήσιας διάταξης, 
τη διανομή της στα μέλη της Επιτροπής, τουλάχιστον 24 ώρες πριν από 
κάθε συνεδρίαση, την τήρηση περιληπτικών πρακτικών και την επικύ¬ 
ρωσή τους από τα μέλη της Επιτροπής, στην επόμενη συνεδρίαση. 

5. Η Επιτροπή συνεδριάζει στα γραφεία του Οργανισμού Εργατικής 
Κατοικίας ο οποίος και της παρέχει γραμματειακή υποστήριξη. Ειδική 
Γραμματεία παραλαμβάνει και πρωτοκολλεί, σε ειδικό πρωτόκολλο, τις 
προσφυγές των ενδιαφερομένων, ετοιμάζει τους φακέλους τους και τους 
εισηγείται στην Επιτροπή. 

6. Οι αποφάσεις της Επιτροπής λαμβάνονται κατόπιν φανερής ψηφο¬ 
φορίας και κατά πλειοψηφία των παρόντων μελών. Σε περίπτωση ισο- 
ψηφίας επικρατεί η ψήφος του Προέδρου. Στη συνέχεια η Γραμματεία 
κοινοποιεί τη σχετική, για κάθε ενδιαφερόμενο απόφαση της Επιτροπής 
στο αρμόδιο Δημόσιο Ταμείο και στον προσφεύγοντα. 

7. Στην επιτροπή μπορεί να προσφύγει κάθε οφειλέτης για τον οποίο 
έπαυσαν να ισχύουν τα ενεργήματα της παραγράφου 1 του άρθρου 5 του 
Ν. 1849/89, διότι δεν κατέβαλε τρεις συνεχείς μηνιαίες δόσεις από αυ¬ 
τές που ερρύθμισε. 

Αν αποδείξει ότι η μη καταβολή οφείλεται σε σπουδαίο λόγο, η Επι¬ 
τροπή αποφασίζει τη συνέχιση του ευεργήματος των δόσεων και κοινο¬ 
ποιεί την απόφασή της αυτή στο αρμόδιο Δημόσιο Ταμείο και στον εν¬ 
διαφερόμενο. 

8. Στην Επιτροπή επίσης μπορεί να προσφύγει κάθε οφειλέτης που 
δανειοδοτήθηκε βάσει των διατάξεων του Ν.Δ. 1138/1972 και οι ληξι¬ 
πρόθεσμες οφειλές του, που προβλέπονται στην παράγραφο 1 του άρ¬ 
θρου 7 του Ν. 1641/1986, ρυθμίστηκαν να εξοφληθούν κατά τις δια¬ 
τάξεις του άρθρου 5 του Ν. 1849/1989 εάν το ύψος της ετήσιας επιβά¬ 
ρυνσης των δόσεων των ρυθμιζομένων ως άνω οφειλών, υπερβαίνει το 
15% του οικογενειακού του εισοδήματος. 

Οικογενειακό εισόδημα νοείται το άθροισμα του ετήσιου, από κάθε 
πηγή, εισοδήματος του δικαιούχου, του ή της συζύγου και των προστα- 
τευομένων μελών της οικογένειας του. Αυτό διαπιστώνεται από τα ακα¬ 
θάριστα έσοδα που αναγράφονται στο τελευταίο εκκαθαριστικό σημεί¬ 
ωμα της δήλωσης αναλογίας εισοδήματος, επικυρωμένο φωτοαντί¬ 
γραφο του οποίου πρέπει να προσκομίσει ο προσφεύγων, ή σε περίπτωση 
που δεν έχει υποβληθεί φορολογική δήλωση, από βεβαίωση του ΙΚΑ ή 
του μισθοδοτικού ή τυχόν επιδοτούντος φορέα, την οποία υποχρεούται 
να προσκομίσει ο προσφεύγων και από τις οποίες θα προσδιοριστούν οι 
ετήσιες αποδοχές. Η Επιτροπή μπορεί να ζητήσει επί πλέον και όποιο 
άλλο στοιχείο χρήσιμο, για να προσδιοριστούν οι ετήσιες αποδοχές. 

9. Για να προσφύγει κάθε οφειλέτης στην Επιτροπή, απαραίτητη 
προϋπόθεση είναι να έχει πληρώσει τουλάχιστον την πρώτη δόση από 
τις ρυθμιζόμενες οφειλές. Σε απόδειξη της πληρωμής πρέπει να προααρ- 
τάται στο έγγραφο της προσφυγής το αποδεικτικό πληρωμής της πρώ¬ 
της δόσης στο δημόσιο ταμείο. 

Για το ίδιο ετήσιο εισόδημα επιτρέπεεται μόνο μία προσφυγή, εκτός 
από τελείως ιδιάζουσες περιπτώσεις, όπως είναι η ανεργία κ.λπ., τις 
οποίες δέχεται ή απορρίπτει κατά περίπτωση η Επιτροπή. 

Για συνολικό ποσό, από ληξιπρόθεσμες οφειλές, μικρότερο των πενή¬ 
ντα χιλιάδων (50.000) δρχ. δεν συγχωρείται προσφυγή. 

10. Εφόσον αποδειχθεί, από από τα συνυποβαλλόμενα στοιχεία, ότι η 
προσφυγή είναι βάσιμη, η Επιτροπή αυξάνει τον αριθμό των δόσεων. 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


προσδιορίζοντας χαι το ποσό κάθε δόσης, σε τρόπο ώστε να μην υπερ¬ 
βαίνει το 15% του οικογενειακού εισοδήματος του δικαιούχου η ετήσια 
επιβάρυνση από αυτές. 

11. Μετά την κοινοποίηση των αποφάσεων της Επιτροπής στα αρμό¬ 
δια δημόσια ταμεία, αυτά εισπράττουν τόσες μηνιαίες δόσεις και ποσά, 
όσα έχουν προσδιοριστεί, συγκεκριμένα πλέον για κάθε δικαιούχο και 
εφαρμόζουν τα υπόλοιπα οριζόμενα στην αρ. 2056677/64586/ 
0016/14.7.1989 εγκύκλιο του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
—-♦- 

Αριθ. 1851/80/β (5) 

Ανάθεση καθηκόντων ειδικού συμβούλου στο Υπουργείο Περιβάλλο¬ 
ντος, Χωροταξίας και Δημοσίων Έργων. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 30 παρ. 2 εδάφ. α’ του Ν. 1558/85 
«Κυβέρνηση και Κυβερνητικά όργανα» (ΦΕΚ 137/Α/26.7.85). 

2. Την πράξη 88/2.8.85 του Υπουργικού Συμβουλίου για την οργά¬ 
νωση και λειτουργία των γραφείων μελών της Κυβέρνησης και Υφυ¬ 
πουργών. 

3. Τις διατάξεις του άρθρου 6 του Ν. 1256/82 (αναφορικά με το 
ανώτατο όριο απολαβών (ΦΕΚ 65/Α/31.5.82). 

4. Την αριθ. Υ.911/13.1.89 (ΦΕΚ 897/18.12.89 τ.Β’) απόφαση 
του Πρωθυπουργού «ορισμός αρμοδιοτήτων στον Αναπληρωτή 
Υπουργό Εθνικής Παιδείας και Θρησκευμάτων». 

5. Την απόφαση της Συγκλήτου του Παν/μίου Αθηνών (συνεδρίαση 
11.1.1990). 

6. Το αριθ. 8499/3508/15.1.90 έγγραφο του Παν/μίου Αθηνών, 
αποφασίζουμε: 

1. Αναθέτουμε καθήκοντα ειδικού συμβούλου, με μερική απασχό¬ 
ληση και παράλληλη άσκηση καθηκόντων της κύριας θέσης στον Χρι- 
στοφιλόπουλο Δημήτρη επίκουρο καθηγητή της Σχολής Νομικών και 
Οικονομικών Επιστημών Πανεπιστημίου Αθηνών σε κενή θέση από τις 
προβλεπόμενες στο άρθρο 30 παρ. 2 εδάφ. α’ του 1558/85. 

2. Οι εργασίες που θα του ανατεθούν θα ανάγονται σε θέματα παρα- ) 
κολούθησης της εξέλιξης και εφαρμογής του θεσμικού πλαισίου του Πο- 
λεοδομικού Σχεδιασμού. 

3. Η αμοιβή του ορίζεται σε ποσοστό 50% των αποδοχών της κύριας 
θέσης σύμφωνα με το άρθρο 8 παρ. 5 της αριθ. 88/2.8.85 πράξης 
Υπουργικού Συμβουλίου και αναγομένη σε μηνιαία μαζί με το ποσό των 
αποδοχών της κύριας θέσης να μην υπερβαίνει το όριο του άρθρου 6 του 
Ν. 1256/82 όπως τροποποιήθηκε με το άρθρο 33 του Ν. 1326/83. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Β. ΚΟΙΜΤΟΓΙΑΝΙΜΟΠΟΥΛΟΣ Κ. ΛΙΑΣΚΑΣ 

-♦_ 

Αριθ. 695 . „ (6) 

Εκχώρηση αρμοδιότητας υπογραφής ταξιδίων εξωτερικού στον Πρόε¬ 
δρο του Διοικητικού Συμβουλίου του Οργανισμού Βιομηχανικής 

Ιδιοκτησίας (Ν.Π.Ι.Δ.). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α. του Ν. 1514/85 «Ανάπτυξη επιστημονικής και τεχνολογικής 
έρευνας». I 

β. του άρθρου 1 παρ. 6 του Ν. 1256/82. 

γ. του άρθρου 13 του Ν. 1256/82 όπως συμπληρώθηκε με το άρθρο 
2 του Ν. 1288/82. 

2. Το άρθρο 1 παρ. 2,3 του Νόμου 1733/87 «Μεταφορά τεχνολο¬ 


γίας, εφευρέσεις, τεχνολογική καινοτομία και σύσταση Επιτροπής Ατο¬ 
μικής Ενέργειας» (ΦΕΚ Α. 171), αποφασίζουμε: 

1. Εκχωρούμε στον Πρόεδρο του Διοικητικού Συμβουλίου του Οργα¬ 
νισμού Βιομηχανικής Ιδιοκτησίας (Ο.Β.Ι., Ν.Π.Ι.Δ.) την αρμοδιότητα 
έγκρισης αποστολής στο εξωτερικό υπαλλήλων της για συμμετοχή σε 
επιστημονικά - τεχνικά συνέδρια, διαπραγματεύσεις για μεταφορά τε¬ 
χνολογίας, εκπροσωπήσεις σε διεθνείς Οργανισμούς, επισκέψεις σε βιο¬ 
μηχανίες και ερευνητικά και εκπαίδευση προσωπικού για την περίοδο 
από τη δημοσίευση της απόφασης αυτής στην Εφημερίδα της Κυβερνή¬ 
σεως μέχρι 31.12.90 και έως το ποσό των 60.000 $ ΗΠΑ. 

2. Οποιαδήποτε υπέρβαση του παραπάνω ποσού δεν επιτρέπεται σε 
καμμία περίπτωση. 

3. Η κατ’ αποκοπή ημερήσια, εκτός έδρας, αποζημίωση, τα οδοιπο¬ 
ρικά και τα έξοδα διαμονής σε ξενοδοχείο θα χορηγούνται σύμφωνα με 
την Υπουργική Απόφαση Γ41/ΓΕΝ. 2/ΑΣ 16203 τα δε αεροπορικά ει- 
σητήρια θα εκδίδονται σύμφωνα με την υπ’ αριθμ. 2483/407/4.2.86 
ορθή επανάληψη εγκυκλίου του Πρωθυπουργού. 

4. Οποιαδήποτε αποζημίωση σε δρχ. πέρα από την παραπάνω (σε 
συνάλλαγμα) δεν επιτρέπεται και θα θεωρηθεί παράβαση της απόφασης 
του υπουργικού συμβουλίου που μνημονεύουμε παραπάνω. 

5. Η εξουσιοδότηση αυτή δεν μπορεί να μεταβιβασθεί σε κατώτερα 
όργανα του Ο.Β.Ι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιανουάριου 1990 ^ 

Ο ΥΠΟΥΡΓΟΣ 

Α. ΠΕΠΟΝΗΣ 
- φ - 

Αριθ. 3422.21/1/90 (7) 

Θέσπιση τιμολογιακής διατάξεως ΚΤΕΦΜ/Ο.Λ.Π. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Α.Ν. 1559/50 που κυρώθηκε με τον Ν. 1630/51, όπως 
ισχύουν σήμερα. 

β) Του Ν. 1220/81. 

γ) Του ΚΤΕΦΜ/Ο.Λ.Π. 

2. Το έγγραφο Ο.Λ.Π. αριθ. 26227/7644/20.9.89. 

3. Το έγγραφο ΥΕΝ/Δ.Λ.Λ.Ε. 2ο αριθ. 3422.21/4/89/ 
30.10.89. 

4. Το έγγραφο ΥΠΕΘΟ/Δ/νσεως Τιμών, Εισοδημάτων, Απασχ. 
και Κοινών. Πολιτικής αριθ. 44113/1713/6.12.89, αποφασί¬ 
ζουμε: 

Τη μερική έγκριση της Πράξεως του Διοικητικού Συμβουλίου του 
Οργανισμού Λιμένος Πειραιώς αριθ. 355/12.9.1989 και ειδικώτερα 
ως προς το σημείο αυτής που εγκρίνει την κατωτέρω προσθήκη, ως 
παρ. 9, στο 4ο Ειδικό Τιμολόγιο του ΚΤΕΦΜ/Ο.Λ.Π.:. . 

«9. Πλωτά ναυπηγήματα - εμπορεύματα διακινούμενα δια του λιμέ¬ 
νος αυτοδύναμα ή ρυμουλκούμενα άνευ συμμετοχής εργατών και μηχα¬ 
νικών μέσων του Ο.Λ.Π.: 

Κατά το δικαίωμα χρήσεως λιμένος εκ δρχ. 240 πλέον 30 δρχ. δι’ 
υπερωρίες υπαλλήλων». 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 9 Ιανουάριου 1990 

Ο ΥΠΟΥΡΓΟΣ 

ΝΙΚΟΣ ΠΑΠΠΑΣ 
- φ - 

Αριθ. 3422.24/8/89 (8) 

Έγκριση του αριθ. 163 Ειδικού Κανονισμού του Λιμένα ΠΕΙΡΑΙΑ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/1973 «περίΚώδικος 
Δημοσίου Ναυτικού Δικαίου». 

2. Τις Διατάξεις του Π.Δ. 338/83 (ΦΕΚ 119 Α/1983). 

3. Το σχέδιο του αριθ. 163 Ειδικού Κανονισμού, του λιμένα ΠΕΙ¬ 
ΡΑΙΑ που μας υποβλήθηκε με τη Μ 3121/15/89 9.5.1989 αναφορά 
της Λιμενικής Αρχής ΠΕΙΡΑΙΑ και επειδή, με τις παραπάνω διατάξεις. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρυθμίζονται θέματα που κανονίζουν την εύρυθμη λειτουργία του λιμένα, 
αποφασίζουμε: 

Άρθρο μόνο 

α) Εγκρίνουμε τον αριθ. 163 Ειδικό Κανονισμό του λιμένα ΠΕΙΡΑΙΑ 
«Αναπροσαρμογή των βασικών ρυμουλκικών δικαιωμάτων στο Λιμένα 
ΠΕΙΡΑΙΑ». 

β) Ορίζουμε ημερομηνία ένερξης ισχύος αυτής από την ημέρα δημο¬ 
σίευσής της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 18 Δεκεμβρίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΑΣ 


ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΑΡΙΘΜ. 163 
Αναπροσαρμογή των βασικών ρυμουλκικών δικαιωμάτων στο λιμένα 

Πειραιά. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 
Έχοντας υπόψη: 

! α) Τις διατάξεις του δια του από 9 Ιουνίου 1948 ΒΔ Κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων 
των Λιμενικών Αρχών» (ΦΕΚ 162Α') συνδυαζόμενες με τα άρθρα 141- 
157 του ΝΔ 187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου» (ΦΕΚ 261 Α). 

β) Τις διατάξεις του ΝΔ 444/70 «περί αρμοδιότητος του ΛΣ και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39Α). 

γ) Τις διατάξεις του ΠΔ 338/83 (ΦΕΚ 119Α/83). 

δ) Τις διατάξεις του άρθρου 188 παρ. 2 του ΝΔ 187/73 (ΦΕΚ 
261Α/73) όπως αντικαταστάθηκε με το άρθρο 1 του ΝΔ 32/74 (ΦΕΚ 
248Α/74). 

ε) Την αριθμ. 3422.25/4/89/6.4.89 Εγκριτική διαταγή ΥΕΝ/ 
ΛΑΛΕ, αποφασίζουμε: 

Άρθρο 1 

Ο παρών Κανονισμός Λιμένα Πειραιά ισχύει στη χερσαία και θαλάσ¬ 
σια ζώνη του, τους λιμένες, τους όρμους καθώς και τη θαλάσσια έκταση 
της περιοχής δικαιοδοσίας της Λιμενικής Αρχής Πειραιά και των υφι¬ 
σταμένων της Λιμενικών Τμημάτων, όπως αυτή καθορίζεται από τις 
κείμενες διατάξεις. 

Άρθρο 2 

1. Τα βασικά ρυμουλκικά δικαιώματα, περιλαμβανομένων και των 
δικαιωμάτων πρόσδεσης ή (αναχώρησης για κάθε ρυμουλκό χρησιμο¬ 
ποιούμενο στον είσπλου ή έκπλου πλοίου άνω των 1000 κοχ στην πε¬ 
ριοχή δικαιοδοσίας του Κ.Λ. Πειραιά κατά τις εργάσιμες ημέρες και 
ώρες, όπως αυτά καθορίζονται από τις διατάξεις του Ειδικού Κανονι¬ 
σμού Λιμένα Πειραιά αριθμ. 151/86 (ΦΕΚ 569Β/86) αναπροσαρμό¬ 
ζονται και διαμορφώνονται ως εξής: 


Κατηγορία πλοίου ΚΟΧ Ποσό δρχ. 


Από 

1000- 2500:10.289 


Από 

2501- 4000 

13.097 

Από 

4001- 7000 

19.161 

Από 

7001- 10000 

23.838 

Από 

10001- 15000 

29.922 

Από 

15001- 25000 

31.640 

Από 

25001- 35000 

34.126 

Από 

35001- 50000 

45.200 

Από 

50001-100000 

50.850 

Από 100001-150000 

56.500 

Από 150001 και άνω 

73.450 


2. Κατά τα λοιπά ισχύουν οι διατάξεις του αριθμ. 151/86 (ΦΕΚ 
569Β/86) Κανονισμού Λιμένα Πειραιά, ο οποίος πλην της διαμόρφω¬ 
σης των βασικών ρυμουλκικών δικαιωμάτων (άρθρο 2) διατηρείται σε 
ισχύ. 

Άρθρο 3 

Καταργούμενες διατάξεις 

Από την έναρξη ιρχύος του παρόντος Κανονισμού καταργείται το άρ¬ 
θρο 2 του αριθμ. 151/86 (ΦΕΚ 569 Β/86) Κανονισμού Λιμένα Πει¬ 


ραιά καθώς και κάθε άλλη διάταξη που ανάγεται σε θέματα που ρυθμί¬ 
ζονται από αυτόν ή αντίκεινται στις διατάξεις του. 

Άρθρο 4 

Κυρώσεις 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευσή του στην Εφημερίδα της Κυβερνήσεως και η εκτέ¬ 
λεσή του ανατίθεται στα Λιμενικά Όργανα, ανεξάρτητα από τις συντρέ- 
χουσες ποινικές ή αστικές ευθύνες κατά την ισχύουσα νομοθεσία υπόκει- 
νται και στις κυρώσεις του άρθρου 157 του ΝΔ 187/73 (ΦΕΚ 261Α/ 
73) όπως τροποποιήθηκε με το ΠΔ 207/85 (ΦΕΚ 760Α/85). 

Πειραιάς, 27 Απριλίου 1989 

Ο Κεντρικός Λιμενάρχης 
Πλοίαρχος ΛΣ ΕΜ. ΠΕΛΟΠΟΝΝΗΣΙΟΣ 

- 4 - 

Αριθ. 3422.25/11/89 (9) 

Έγκριση του αριθ. 162 Ειδικού Κανονισμού του Λιμένα ΠΕΙΡΑΙΑ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: < 

1. Τις διατάξεις του άρθρου 156 του Ν.Δ. 187/1973 «περί Κωδικός 
Δημοσίου Ναυτικού Δικαίου». 

2. Τις Διατάξεις του Π.Δ. 338/83 (ΦΕΚ 119 Α/1983). 

3. Το σχέδιο του αριθ. 162 Ειδικού Κανονισμού τού λιμένα ΠΕΙ¬ 
ΡΑΙΑ πού μας υποβλήθηκε με τη Μ 319/89/14/27.4.1989 αναφορά 
της Λιμενικής Αρχής ΠΕΙΡΑΙΑ και επειδή, με τις παραπάνω διατάξεις, 
ρυθμίζονται θέματα που κανονίζουν την εύρυθμη λειτουργία του λιμένα, 
αποφασίζουμε: 

Άρθρο μόνο 

α) Εγκρίνουμε τον αριθ. 162 Ειδικό Κανονισμό του λιμένα ΠΕΙΡΑΙΑ 
«Αναπροσαρμογή των λεμβουχικών δικαιωμάτων στο Λιμένα ΠΕΙ¬ 
ΡΑΙΑ». 

β) Ορίζουμε ημερομηνία έναρξης ισχύος αυτής από την ημέρα δημο¬ 
σίευσής της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 18 Δεκεμβρίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΑΣ 


ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΑΡΙΘΜ. 162 
Αναπροσαρμογή των βασικών ρυμουλκικών δικαιωμάτων στο λιμένα 

Πειραιά. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 
Έχοντας υπόψη: 

α) Τις διατάξεις του δια του από 9 Ιουνίου 1948 ΒΔ Κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων 
των Λιμενικών Αρχών» (ΦΕΚ 162Α") συνδυαζόμενες με τα άρθρα 141- 
157 του ΝΔ 187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου» (ΦΕΚ 261 Α). 

β) Τις διατάξεις του ΝΔ 444/70 «περί αρμοδιότητος του ΛΣ και σχέ¬ 
σεων προς τα αρμοδιότητας των Σωμάτων Ασφαλείας» (ΦΕΚ 39Α). 

γ) Την αρ. 34.22.25/4/89/6.4.89 δγή ΥΕΝ/ΔΛ.Λ.Ε. β', αποφα¬ 
σίζουμε: 

Άρθρο 1 
Όρια ισχύος 

0 παρών Κανονισμός Λιμένα Πειραιά ισχύει στη χερσαία και θαλάσ¬ 
σια ζώνη του, τους λιμένα Πειραιά καθώς και στους λιμένες, τους όρ¬ 
μους και τη θαλάσσια έκταση της περιοχής δικαιοδοσίας της Λιμενικής 
Αρχής Πειραιά και των υποτεταγμένων σ’ αυτήν Λιμενικών Τμημά¬ 
των, όπως αυτή καθορίζεται από τις κείμενες διατάξεις. 

Άρθρο 2 

Τα λεμβουχικά δικαιώματα, όπως αυτά καθορίζονται από τις διατά¬ 
ξεις του Κανονισμού Λιμένα Πειραιά αρ. 161/88 (ΦΕΚ 471Β/88) 

αναπροσαρμόζονται και διαμορφώνονται σύμφωνα με τις διατάξεις του 
παρόντος Κανονισμού. 

Άρθρο 3 

Γ ια την ολική μίσθωση Χάντζας από πλοιοκτήτη, ναυτικό πράκτορα 
ή ιδιώτη είτε προς μεταφορά υπηρεσιακών οργάνων για τη διαδικασία 
ελευθεροκοινωνίας πλοίου κατά τον κατάπλου ή απόπλου του, είτε προς 
μεταφορά επιβατών - επισκεπτών ή μελών πληρώματος πλοίου με τις 
συνήθεις αποσκευές τους, τα λεμβουχικά δικαιώματα καθορίζονται ως 
εξής: 

1. Από την αφετηρία του Κεντρικού Λιμένα: 

α. Προς τις περιοχές I και II του αγκυροβολιού (ράδα) Πειραιά δρχ. 
957. 

β. Προς το αγκυροβόλιο (ράδα) όρμου Φαλήρου δρχ. 957. 
γ. Προς το αγκυροβόλιο (ράδα) Κερατσινίου και προς τις περιοχές 
Κυνοσούρας - Αμπελακίων Σαλαμίνας δρχ. 1.123. 

δ. Προς τις διάφορες περιοχές μέσα στη λεκάνη του Κεντρικού Λι¬ 
μένα δρχ. 319. 

2. Από τις αφετηρίες Αγ. Γεωργίου - Γερμανικής Σκάλας και Περά¬ 
ματος: 

α. Προς τις περιοχές I και II του αγκυροβολιού (ράδα) Πειραιά δρχ. 
957. 

β. Προς το αγκυροβόλιο (ράδα) Όρμου Φαλήρου δρχ. 1.269. 
γ. Προς το αγκρυοβόλιο (ράδα) όρμου Κερατσινίου δρχ. 469. 

δ. Προς τις περιοχές Αμπελακίων - Κυνόσουρας Σαλαμίνας δρχ. 
780. 

ε. Προς τις διάφορες περιοχές μέσα στη λεκάνη του Κεντρικού λιμένα 
δρχ. 957. 

Άρθρο 4 

Τα λεμβουχικά δικαιώματα για την απλή (χωρίς επιστροφή) μετα¬ 
φορά επιβατών με τις συνήθεις αποσκευές τους, που επιβιβάζονται στις 
λάντζες, οι οποίες εκτελούν υποχρεωτικά δρομολόγια καθορισμένα με 
απόφαση του Κεντρικού Λιμενάρχη ορίζονται ως ακολούθως ανεξάρ¬ 
τητα από τη θέση του πλοίου (ράδα) Πειραιά, Φαλήρου ή όρμου Κερα¬ 
τσινίου: 

α. Επιβάτες ή επισκέπτες δρχ. 79. 

β. Στρατιωτικοί εν ενεργεία δρχ. 40. 

γ. Υπάλληλοι ΟΛΠ, Υγειονομείου και Τελωνείου δωρεάν. 

Άρθρο 5 

Τα λεμβουχικά δικαιώματα για τη μεταφορά τροφοεφοδίων των 
πλοίων, χρωμάτων, μηχανέλαιων, διαφόρων εξαρτημάτων και γενικά 
φορτίων ορίζονται ως ακολούθως κατά αφετηρίες: 

1. Από την αφετηρία του Κεντρικού Λιμένα: 

α. Προς τις περιοχές I και II του αγκυροβολιού (ράδας) Πειραιά δρχ. 
1.113 ο τόνος. 

β. Προς το αγκυροβόλιο (ράδα) όρμου Φαλήρου δρχ. 1.113ο τόνος, 
γ. Προς το αγκρυοβόλιο (ράδα) όρμου Κερατσινίου δρχ. 1.425 ο τό¬ 
νος. 

δ. Προς τις περιοχές Αμπελακίων - Κυνοσούρας Σαλαμίνας δρχ. 

1.425 το τόνος. 

ε. Προς τις περιοχές της λεκάνης του Κεντρικού Λιμένα δρχ. 1.113ο 
τόνος. 

2. Από τις αφετηρίες Αγ. Γεωργίου - Γερμανικής Σκάλας Περάμα¬ 
τος: 

α. Προς τις περιοχές I και II του αγκυροβολιού (ράδας) Πειραιά δρχ. 

1.425 ο τόνος. 

β. Προς το αγκυροβόλιο (ράδα) όρμου Φαλήρου δρχ. 1.425 ο τόνος, 
γ. Προς το αγκυροβόλιο (ράδα) Κερατσινίου δρχ. 1.113 ο τόνος, 
δ. Προς τις περιοχές Κυνόσουρας - Αμπελακίων Σαλαμίνας δρχ. 

1.425 ο τόνος. 

ε. Προς τις διάφορες περιοχές μέσα στη λεκάνη του Κεντρικού λιμένα 
δρχ. 1.425 ο τόνος. 

Άρθρο 6 . 

Κατά τα λοιπά ισχύουν οι διατάξεις του αριθμ. 124/1979 Κανονι¬ 
σμού Λιμένα Πειραιά (ΦΕΚ 1084Β/79) ο οποίος πλην της διαμόρφω¬ 


σης των λεμβουχικών δικαιωμάτων και των άρθρων 10 και 11 αυτού, 
διατηρείται σε ισχύ. 

Άρθρο 7 

Καταργούμενες διατάξεις 

Από την έναρξη ισχύος του παρόντος Κανονισμού καταργείται ο Ειδι¬ 
κός Κανονισμός Λιμένα Πειραιά αριθμ. 161/88 (ΦΕΚ 471Β/88) κα¬ 
θώς και κάθε άλλη διάταξη που ανάγεται θέματα που ρυθμίζονται απ’ 
αυτόν ή αντίκεινται στις διατάξεις του. 

Άρθρο 8 

Κυρώσεις 

Οι παραβάτες του παρόντος Ειδικού Κανονισμού, του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουαες ποινικές ή αστικές ευθύνες κατά την ισχύουσα νομοθεσία, 
υπόκεινται και στις κυρώσεις του άρθρου 157 του ΝΑ 187/73 (ΦΕΚ 
261Α/73) όπως τροποποιήθηκε με το ΠΔ 207/85 (ΦΕΚ 760Α/85). 

Πειραιάς, 27 Απριλίου 1989 

Ο Κεντρικός Λιμενάρχης 
Πλοίαρχος ΑΣ ΕΜ. ΠΕΛΟΠΟΝΝΗΣΙΟΣ 

-*- 

Αριθ. 3422.25/12/89 (10) 

Έγκριση του αριθ. 27 Ειδικού Κανονισμού του Λιμένα Πόρου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικος Δημό¬ 
σιου Ναυτικού Δικαίου». 

2. Το αριθ. 11362/27.4.1989 σύμφωνη γνώμη Νομαρχίας Πει¬ 
ραιά. 

3. Το σχέδιο του αριθ. 27 Ειδικού Κανονισμού του λιμένα Πόρου που 

μας υποβλήθηκε με τη 34222/3/89 2.5.89 αναφορά της Λιμενικής 
Αρχής Πόρου και επειδή, με τις παραπάνω διατάξεις, ρυθμίζονται θέ¬ 
ματα που κανονίζουν την εύρυθμη λειτουργία του λιμένα, αποφασί¬ 
ζουμε: Ν 

Άρθρο μόνο 

α) Εγκρίνουμε τον αριθ. 27 Ειδικό Κανονισμό του λιμένα Πόρου «περί 
αναπροσαρμογής λεμβουχικών δικαιωμάτων». 

β) Ορίζουμε ημερομηνία έναρξης αυτού από την ημέρα δημοσίευσής 
του στην Εφημερίδα της Κυβερνήσεως. 

Πειραιάς, 18 Δεκεμβρίου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΟΣ ΠΟΡΟΥ 
ΑΡΙΘΜ. 27 

Περί αναπροσαρμογής λεμβουχικών δικαιωμάτων. 

Ο ΛΙΜΕΝΑΡΧΗΣ ΠΟΡΟΥ 
Έχοντας υπόι|η: 

α. Τις διατάξεις του από 9 Ιουνίου 1948 Β.Δ. Κωδ/ντος Νόμου 
499/1947 «περί πειθαρχικής εξουσίας των Προϊσταμένων Λιμενικών 
Αρχών» (ΦΕΚ 162 Α) συνδυαζόμενες με τα άρθρα 141 - 157 του Ν.Δ. 
187/73 με το οποίο κυρώθηκε ο Κώδικας Δημόσιου Ναυτικού Δικαίου 
(ΦΕΚ 261-Α). 

β. Τις διατάξεις του Ν.Δ. 444/70 «περί αρμοδιότητας Λ.Σ. και σχέ¬ 
σεων προς τας αρμοδιότητας των Σωμάτών Ασφαλείας» (ΦΕΚ 931/ 
Α), αποφασίζουμε: 

Άρθρο 1 

Ο παρών ειδικός Κανονισμός Λιμένος Πόρου αριθμ. 27 ισχύει για 
την χερσαία και θαλάσσια ζώνη του, στους λιμένες, τους όρμους, καθώς 
και στην θαλάσσια έκταση της περιοχής δικαιοδοσίας της Λιμενικής Αρ¬ 
χής, και των υφισταμένων της Λιμενικών Αρχών Σταθμών, καϊΥπαλ- 

λήλων λιμένα, καθώς αυτή καθορίζεται από τις κείμενες διατάξεις. 

Άρθρο 2 

1. Τα λεμβουχικά δικαιώματα (ναύλοι) μεταφοράς με μηχανοκίνητη 
λέμβο από την προκυμαία Πόρου σε παρακείμενες θέσεις, και της απέ¬ 
ναντι αυτού ακτές και αντίστροφα καθορίζονται παρακάτω για απλή 
διαδρομή και για κάθε επιβάτη: 

α) Μεταξύ ΠΟΡΟΥ - ΓΑΛΑΤΑ ΔΡΧ.: 20.00 
β) Μεταξύ ΠΟΡΟΥ - ΓΑΛΑΤΑ (για μαθητές) ΔΡΧ.: 10.00 
γ) Μεταξύ ΠΟΡΟΥ - ΜΠΟΥΓΙΑΣ ΔΡΧ.: 25.00 
δ) Μεταξύ ΠΟΡΟΥ - ΠΛΑΚΑΣ (ΛΕΜΟΝΟΔΑΣΟΣ) ΔΡΧ.: 35.00 
ε) Μεταξύ ΠΟΡΟΥ - ΑΛΥΚΕΣ ΔΡΧ.: 40.00 
στ) Μεταξύ ΠΟΡΟΥ - ΜΟΝΑΣΤΗΡΙ ΔΡΧ.: 60.00 
ζ) Μεταξύ ΠΟΡΟΥ - ΑΚΤΗ ΚΑΤΑΣ/ΣΗΣ ΑΣΚΕΛΙΟΥ ΔΡΧ.: 
55.00 

η) Μεταξύ ΠΟΡΟΥ - ΑΣΠΡΟΥ ΓΑΤΟΥ ΔΡΧ.: 35.00 
θ) Μεταξύ ΠΟΡΟΥ - ΞΕΝΙΑ ΔΡΧ.: 35.00 _ 
ι) Μεταξύ ΠΟΡΟΥ - ΝΕΩΡΕΙΟΥ ΔΡΧ.: 35.00 
ια) Μεταξύ ΠΟΡΟΥ - ΑΚΤΗΣ ΔΙΑΜΑΝΤΟΠΟΥΛΟΥ ΔΡΧ.: 40.00 
ιβ) Μεταξύ ΠΟΡΟΥ - ΓΑΛΑΤΑ - ΣΤΕΛΛΑ ΜΑΡΙΣ ΔΡΧ.: 85.00 
ιγ) Μεταξύ ΠΟΡΟΥ ΚΑΤΑΣΚΗΝΩΣΗΣ ΓΑΛΑΤΑ ΔΡΧ.: 40.00 
ιδ) Μεταξύ ΠΛΑΚΑΣ - ΜΟΝΑΣΤΗΡΙΟΥ - ΑΣΚΕΛΙΟΥ η ΛΕΜΟ¬ 
ΝΟΔΑΣΟΥΣ ΔΡΧ.: 40.00 . 

ιε) Μεταξύ ΑΣΠΡΟΥ ΓΑΤΟΥ - ΝΕΩΡΕΙΟΥ ΔΡΧ.: 35.00 
ιστ) Μεταξύ ΑΣΠΡΟΥ ΓΑΤΟΥ - ΑΚΤΗΣ ΔΙΑΜΑΝΤΟΠΟΥΛΟΥ 
ΔΡΧ.: 40.00 <. 

Άρθρο 3 

Προκειμένου για μεταφορά κάτω των πέντε 5 ατόμων από Πόρο στις 
λοιπές παρακάτω θέσεις και αντίστροφα καταβάλλεται από αυτούς ο πιό 
πάνω συνολικός ναύλος: 

α) ΠΟΡΟΥ - ΓΑΛΑΤΑ - ΜΠΟΥΓΙΑΣ ΔΡΧ.: 160 
β) ΠΟΡΟΥ - ΓΑΛΑΤΑ - ΑΚΤΗ ΚΑΤΑΣΚΗΝΩΣΗΣ - ΞΕΝΙΑ 
ΑΣΠΡΟΥ ΓΑΤΟΥ ΔΡΧ.: 200 
γ) ΠΟΡΟΥ - ΓΑΛΑΤΑ - ΠΛΑΚΑΣ ΔΡΧ.: 250 
δ) ΠΟΡΟΥ - ΓΑΛΑΤΑ - ΑΛΥΚΕΣ ΔΡΧ.: 320 
ε) ΠΟΡΟΥ - ΓΑΛΑΤΑ - ΝΕΩΡΕΙΟΥ ΔΡΧ.: 320 
στ) ΠΟΡΟΥ - ΓΑΛΑΤΑ - ΑΣΚΕΛΙΟΥ ΔΡΧ.: 320 
ζ) ΠΟΡΟΥ - ΓΑΛΑΤΑ - ΜΟΝΑΣΤΗΡΙΟΥ - ΑΚΤΗ ΔΙΑΜΑΝΤΟ- 
ΠΟΥΛΟΥ ΔΡΧ.: 320 

η) ΠΟΡΟΥ - ΓΑΛΑΤΑ - ΣΤΕΛΛΑ ΜΑΡΙΣ ΔΡΧ.: 750 

2. Σε περίπτωση ολικής ναύλωσης λέμβου η οποία θα βρίσκεται στην 
αποκλειστική διάθεση των επιβατών για επιστροφή τους από τις παρα¬ 
πάνω θέσεις στον Πόρο καταβάλλεται από αυτούς πέραν του παραπάνω 
ελάχιστου ναύλου και αμοιβή δρχ. 226, για κάθε ώρα αναμονής για την 
επιστροφή. Τμήμα χρόνου λιγότερο της μισής ώρας, δεν λαμβάνεται 
υπόψη. Πέρα της μισής ώρας θεωρείται σαν ακέραια ώρα. 

3. Τα καθοριζόμενα δικαιώματα (ναύλοι) στα άρθρα 2-3 προσαυξά¬ 
νονται κατά 25% για μεταφορά προσώπων κατά τις νυκτερινές ώρες 
από 2300 μέχρι 0600 πρωινής κατά τη διάρκεια του χειμώνα και από 
2400 μέχρι 0500 κατά τη διάρκεια του καλοκαιριού. Σαν χειμερινή πε¬ 
ρίοδος υπολογίζεται η από 1ης Νοεμβρίου μέχρι 31 Μαρτίου και θερινή 
από 1η Απριλίου μέχρι 31 Οκτωβρίου. 

Άρθρο 4 

1. Τα λεμβουχικά δικαιώματα που αναφέρονται στα άρθρα 2-3 κα¬ 
λύπτουν και αποσκευές των επιβιβαζομένων στη λέμβο επιβατών βά¬ 
ρους μέχρι 25 χιλ/μων. 

2. Για αποσκευές και γενικά αντικείμενα πέραν των 25 χιλ/μων για 
κάθε επιβάτη καταβάλλετε,σαν ναύλος δρχ. 1 για κάθε χιλ/μο. 

3. Τα οριζόμενα λεμβουχικά δικαιώματα με τον παρόντα Κανονισμό 
δεν προσαυξάνονται για κανένα λόγο και περιλαμβάνουν κάθε αύξηση 
για δώρα εορτών Χριστουγέννων Ν. έτους και Πάσχα καθώς και άλλη 
εισφορά για ΙΚΑ κ.λπ. 

Άρθρο 5 

1. Τα Λεμβουχικά δικαιώματα μηχανοκίνησης λέμβου μετά της 
αμοιβής των επιβαινόντων λεμβούχων για απλή μεταφορά αντικειμέ¬ 
νων από την προκυμαία του λιμένα πόρου στην απέναντι ακτή Γαλατά 
και αντίστροφα καθορίζεται ως παρακάτω: 

α) Κιβώτια - Δέματα - Βαλίτσες - Σάκκοι - Βυτία - Δοχεία - κ.λπ. 


Βάρους έως 25 χιλ. δρχ. 10 

β) Κιβώτια - Δέματα - Βαλίτσες - Σάκκοι - Βυτία - Δοχεία - κ.λπ. 
Βάρους από 26 - 35 δρχ. 14. 

γ) Κιβώτια - Δέματα - Βαλίτσες - Σάκκοι - Βυτία - Δοχεία - κ.λπ. 
Βάρους από 36 - 50 δρχ. 17. 

δ) Κιβώτια - Δέματα - Βαλίτσες - Σάκκοι - Βυτία - Δοχεία - κ.λπ. Βά¬ 
ρους από 51 - 100 δρχ. 21. 

ε) Κιβώτια - Δέματα - Βαλίτσες - Σάκκοι - Βυτία - Δοχεία - κ.λπ. Βά¬ 
ρους από 100 - 150 δρχ. 32. 

στ) Κιβώτια - Δέματα - Βαλίτσες - Σάκκοι - Βυτία - Δοχεία - κ.λπ. 
Βάρους από 151 - 200 δρχ. 60. 

ζ) Σωλήνες, εξαρτήματα, μηχανές, ξυλεία, εφόδια, πλοίων, καυσό¬ 
ξυλα, ανά τόννο δρχ. 370. 

η) Μεταφορά σορού νεκρού δρχ. 197. 

θ) Ζώα μεγάλα (Βόες, ίπποι, ημίονοι) με ένα συνοδό κατά κεφαλή 
δρχ. 21. 

ι) Ζώα μέτριου μεγέθους (όνοι) με ένα συνοδό κατά κεφαλή δρχ. 17. 
ια) Ζώα μικρά (αιγοπρόβατα) με ένα συνοδό κατά κεφαλή δρχ. 9. 

1. Τα λεμβουχικά δικαιώματα για την μεταφορά των επιβατών από 
την προκυμαία σε επιβατικό πλοίο που βρίσκεται επ άγκυρα εντός του 
λιμένος Πόρου η αντίστροφα μετά των συνήθων αποσκευών αυτών ορί¬ 
ζεται σε 19 δρχ. κατά άτομο και για απλή διαδρομή (ανεξάρτητα της θέ- 
σεως αυτών. 

2. Εφόσον οι αποσκευές των επιβατών υπερβαίνουν κατά επιβάτη τα 
25 χιλ/μα καταβάλλονται τα παρακάτω λεμβουχικά δικαιώματα κατά 
επιβάτη και ανεξάρτητα θέσεως, συμπεριλαμβανομένης και της υπο¬ 
χρέωσης των λεμβούχων μεταφοράς των αποσκευών μέχρι του εκτός 
κικλιδώματος χώρου. 

α) Για κάθε τεμάχιο βάρους μέχρι 15 χιλ/μων Δρχ. 09.00. 
β) Για κάθε τεμάχιο βάρους από 16 -25 χιλ/μων Δρχ. 11.00. 

γ) Για κάθε τεμάχιο βάρους από 26 -35 χιλ/μων Δρχ. 17.00. 

δ) Για κάθε τεμάχιο βάρους από 36 -50 χιλ/μων Δρχ. 19.00. 

ε) Για κάθε τεμάχιο βάρους από 51 -100 χιλ/μων Δρχ. 21.00. 

στ) Για κάθε τεμάχιο βάρους από 100 και άνω Δρχ. 43.00. 

3. Τα πιό πάνω δικαιώματα εισπράττονται απ’ ευθείας από τον λεμ¬ 
βούχο κατά την άφιξη και την αναχώρηση των επιβατών εφόσον γίνεται 
χρήση λέμβων των λεμβούχων και για την περίπτωση κατά την οποία 
δεν παραβάλουν η πρυμνοδοτούν τα πλοία. 

4. Δεν εισπράττονται λεμβουχικά δικαιώματα σε αυτούς που ταξιδεύ¬ 
ουν δωρεάν βάση σημειώματος της Λιμενικής Αρχής και για παιδιά μέ¬ 
χρι 4 ετών. 

5. Τα στην παραγρ. 1 λεμβουχικά δικαιώματα σε περίπτωση ομαδι¬ 
κής άφιξης περιηγητών με τουριστικό πλοίο που παραμένει επ’ αγκύρα 
για αποβίβαση και επιβίβαση καθορίζονται συνολικά σε 21 δρχ. κατ’ 
άτομο ανεξάρτητα θέσης και μόνον εφόσον για την αποεπιβίβαση αυτών 
γίνεται χρήση λέμβων και λεμβούχων. 

6. Σε περίπτωση πρυμνοδέτησης ή παραβολής του πλοίου που μετα¬ 
φέρει τους περιηγητές τουριστικού πλοίου και αποεπιβίβαση αυτών χω¬ 
ρίς μεσολάβηση πλωτών μέσων δεν καταβάλλεται λεμβουχικό δικαί¬ 
ωμα. 

Άρθρο 7 

1. Το ενοίκιο μηχανοκίνητης λέμβου ή κωπηλάτης λέμβου των λεμ¬ 
βούχων για την δώρου εξυπηρέτηση επ’ αγκύρα ευρισκομένου εντός λι¬ 
μένος Πόρου φορτηγού πλοίου για μεταφορά πληρώματος αυτού, και 
του πράκτορα, (ανεξάρτητα αριθμού εκτελουμένων δρομολογίων και 
εξυπηρετουμένων προσώπων, ορίζεται ως παρακάτω συμπεριλαμβανο- 
μένης και της αμοιβής των επιβαινόντων λεμβούχων. 

α) Για κάθε μηχανοκίνητη λέμβο κατά την διάρκεια της ημέρας δρχ. 
539.00. 

β) Για κάθε κωπήλατη λέμβο κατά την διάρκεια της ημέροις δρχ. 
432.00. 

2. Τα ανωτέρω ενοίκια μηχανοκίνητης λέμβου ή κωπηλάτης αυξά¬ 
νονται κατά 50% για απασχόληση κατά τις νυκτερινές ώρες από 1900 
μέχρι 0700 τον χειμώνα και 20.00 μέχρι 06.00 για το καλοκαίρι. 
"~~3..Κατά τις εορτές και αργίες δεν καταβάλλεται για την νυκτερινή ερ¬ 
γασία πρόσαύξηση. 

4. Για την εφαρμογή της παρ. 2 του παρόντος άρθρου γειιιερινή πε- 

ρίοδος θεωρείται από 1η Νοεμβρίου μέχρι 31 Μαρτίου και θερινή από 
1η Απριλίου μέχρι 31 Οκτωβρίου. 

, · Άρθρο 8 

Το ενοίκιο μηχανοκίνητης λέμβου για αναψυχή καθορίζεται ως πα¬ 
ρακάτω συμπεριλαμβανομένης και της αμοιβής του επιβαίνοντος λεμ¬ 
βούχου: 

α) κατά ώρα 120 δρχ. για τις δύο πρώτες ώρες. 

β) κατά ώρα-75 δρχ. για τις δύο επόμενες ώρες μέχρι και της 20.00 
ώρας. . 

2. Για την μίσθωση μηχανοκίνητης λέμβου αναψυχής για το χρονικό 

διάστημα πέρα των 8 ωρών θεωρείται μίσθωση λέμβου για ολόκληρη 
ημέρα. — 

3. Για την μίσθωση μηχανοκίνητης λέμβου (αναψυχής για ολόκληρη 
ημέρα ήτοι: από 08.00 έως 20.00 καταβάλλεται το ποσόν των 893 

δ ρχ· 

4. Το ενοίκιο κωπήλατης λέμβου για αναψυχή καθορίζεται σε 51 
δρχ. την ώρα. 

Άρθρο 9 

1. Καθορίζουμε παρακάτω για κάθε κατάπλου τα δικαιώματα για 

την πρόσδεση και λύση των πρυμνισϊων του πλοίου, καθώς και γϊά την 
τοποθέτηση και άρση των κλιμάκων αποεπιβίβασης επιβατών εφόσον οι 
εργασίες αυτές ενεργούνται από τους λεμβούχους ή αποσκευόφορείς για 
τους λιμένες ΠΟΡΟΥ - ΜΕΘΑΝΩΝ. . 

α) πλοία από 101 - 200 ΚΟΧ ΔΡΧ: 108. 

β) πλοία από 201 - 500 ΚΟΧ ΔΡΧ: 186. 

γ) πλοία από 501 - 1000 ΚΟΧ ΔΡΧ: 308. 

δ) πλοία από 1001 - 3000 ΚΟΧ ΔΡΧ: 370. 

2. Πλοία ολικής χωριτικότητος μέχρι 100 κόρρων απαλάσσονται 
της καταβολής του δικαιώματος της παρ. 1. 

3. Υπόχρεοι για την καταβολή της πιό πάνω αμοιβής είναι οι πλοιο¬ 
κτήτες των πλοίων ή οι πράκτορες. 

4. Απαλλάσονται της καταβολής δικαιωμάτων της παρ. 1 τα πολε¬ 
μικά πλοία. 

Άρθρο 10 

Από την ισχύ του παρόντος Κανονισμού καταργείται ο αριθμ. 25 Ειδ. 
Καν. Λιμ. Πόρου «περί αναπροσαρμογής λεμβουχικών δικαιωμά¬ 
των». 

Άρθρο 11 

Οι παραβάτες του παρόντος Κανονισμού του οποίου η ισχύς αρχίζει 
από την δημοσίευσή του στην Εφημερίδα της Κυβέρνησης και η εκτέ¬ 
λεσή του ανατίθεται στα Λιμενικά Όργανα, (ανεξάρτητα από τις συντρέ- 
χουσες ποινικές και αστικές ευθύνες, κατά την ισχύουσα νομοθεσία, 
υπόκεινται στις κυρώσεις του άρθρου 157 του Ν.Δ. 187/73 (ΦΕΚ 
261-Α/3.10.73) «περί Κώδικος Δημοσίου Ναυτικού Δικαίου, όπως 
τροποποιήθηκε με το ΠΔ 207/85 (ΦΕΚ 760 Α/3.5.85). 

Πόρος, 26 Απριλίου 1989 
Ο Λιμενάρχης 

Ανθ/ρχος ΕΡΑΣ. ΣΤΑΥΡΙΔΟΠΟΥΛΟΣ 

β) Ορίζουμε ημερομηνία έναρξης αυτού από την ημέρα δημοσίευσής 
του στην Εφημερίδα της Κυβερνήσεως. 


Σύσταση Νομικού Προσώπου Δημοσίου Δικαίου (Ν.Π.Δ.) με την επω¬ 
νυμία «Σχολική Επιτροπή Γυμνασίου, Λυκείου, Δημοτικού» στον 

Δήμο Μανδρακίου Κω, Ν. Δωδ/σου. 

Η ΕΠΑΡΧΟΣ ΚΩ 

Έχοντας υπ’ όψη: 

1. Τις διατάξεις οτυ άρθρου 187 του Π.Δ/τος 323/89. 

2. Τις διατάξεις του άρθρου 2 της κοινής απαόφασης των Υπουργών 
Εσωτερικών Οικονομικών, Εθνικής Παιδείας και θρησκευμάτων και 
Περιβάλλοντος Χωροταξίας και Δημοσίων Έργων αριθ. ΣΤ 5/26/ 
5.10.1988. 

3. Την αριθ. 62/89 απόφαση του Δημοτικού Συμβουλίου Δήμου 
Μανδρακίου. 

4. Τις διατάξεις του άρθρου 3 του Ν. 198/5 «Περί συστάσεως Επαρ¬ 
χείων» όπως τροποποιήθηκαν και συμπληρώθηκαν με τις διατάξεις του 


άρθρου 2 του Ν. 1416/84 και τις ΔΕ 6262/27.3.84, 20191/ 
2.10.85 και 23986/22.11.85 αποφάσεις της Νομαρχίας Δωδεκανή- 
σου «περί μεταβιβάσεως αρμοδιοτήτων στους Επάρχους, αποφασί¬ 
ζουμε: 

1. Συνιστούμε στο Δήμο Μανδρακίου ίδιο Νομικό Πρόσωπο Δημο¬ 
σίου Δικαίου με την επωνυμία «Σχολική Επιτροπή Γυμνασίου. Λυκείου, 
Δημοτικού». 

2. Σκοπός του Νομικού αυτού Προσώπου είναι: 

- η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται απο επταμελές διοικητικό συμβού¬ 
λιο αποτελούμενο από: 

α) Τον εκάστοτε Δήμαρχο ως πρόεδρο. 

β) Δύο Δημοτικούς συμβούλους (Αντώνη Καρακων/νο, και Παν. 
Κυπραίο). 

γ) Το Δ/ντή του Δημοτικού Σχολείου. 

δ) Το Δ/ντή Γυμνασίου Λυκείου. - 

ε) Τον εκπρόσωπο του συλλόγου γονέων και κηδεμόνων Δημοτικού 
και 

στ) Τον εκπρόσωπο του συλλόγου γονέων και κηδεμόνων Γυμνασίου 
Λυκείου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

5. Πόροι του νομικού προσώπου είναι: 

α) Η ετήσια επιχορήγηση του κράτους. 

β) Η ετήσια επιχορήγηση του Δήμου. 

γ) Οι κάθε είδους εισφορές, δωρεές, κληρονομιές κλπ. 

δ) Οι εισπράξεις από το αντίτιμο των παρεχόμενων πραγμάτων ή 
υπηρεσιών. 

ε) Οι πρόσοδοι από την περιουσία του. 

6. Περιουσία (αναγράφεται η περιουσία που τυχόν αφιερώνεται). 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Κως, 13 Νοεμβρίου 1989 

. Η Έπαρχος 

ΘΑΛΕΙΑ ΦΡΑΓΚΟΥ 

- - 

Αριθ, ΕΣ 12583 (12) 

Σύσταση δημοτικών νομικών προσώπων με την επωνυμία - Σχολικές 
Επιτροπές Δήμου Λιτοχώρου Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Την αριθ. 5/26/4.10.1988 κοινή απόφαση των Υπουργών Εσω¬ 
τερικών - Οικονομικών - Εθνικής Παιδείας και θρησκευμάτων και 
ΥΠΕΧΩΔΕ «περί σχολικής περιουσίας, δαπάνες λειτουργίας κλπ.» που 
δημοσιεύθηκε στο αριθ. 732/5.10.89 ΦΕΚ τ.Β'. 

2. Την αριθ. ΔΜ/162/28.3.1989 κοινή απόφαση των Υπουργών 
Εσωτερικών - Οικονομικών - Εθνικής Παιδείας και θρησκευμάτων και 
ΥΠΕΧΩΔΕ «Περί περιουσίας, δαπανών επισκευής και συντήρησης των 
σχολικών μονάδων κλπ.» (ΦΕΚ 238/5.4.1989 τ.Β'). 

3. Το αριθ. 28303/17.5.1989 έγγραφο του ΥΠ.ΕΣ σχετικά με τη 
σύσταση των σχολικών επιτροπών ως δημοτικών και κοινοτικών νομι¬ 
κών προσώπων. 

4. Τις διατάξεις του άρθρου 175 του Π.Δ 76/1985 (ΔΚΚ) όπως συ¬ 
μπληρώθηκαν, με τις όμοιες του άρθρου 11 παρ. 3 του Ν. 1832/1989. 

5. Την αριθ. 118/1989 απόφαση ,του ΔΣ Λιτοχώρου σχετικά με τη 




398 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σύσταση δημοτικών νομικών προσώπων με την επωνυμία «Σχολικές 
Επιτροπές Δήμου Λιτοχώρου», αποφασίζουμε: 

1. Συνιστοΰμε στο δήμο Λιτοχώρου ίδια νομικά πρόσωπα με την 

επωνυμία: α) Σχολική Επιτροπή Γυμνασίου - Λυκείου, β) Σχολική Επι¬ 
τροπή Α' Δημοτικού Σχολείου, γ) Σχολική Επιτροπή Β’ Δημοτικού 
Σχολείου, δ) Σχολική Επιτροπή Α’ Νηπιαγωγείου και ε) Σχολική Επι-, 
τροπή Β' Νηπιαγωγείου. ' 

2. Σκοπός του κάθε νομικού προσώπου είναι: Η διαχείριση των πι¬ 
στώσεων που διατίθενται για τις· λειτουργικές δαπάνες καθαριότητα, 
θέρμνασης, φωτισμού, ύδρευσης, τηλεφώνου, αποχέτευσης, αναλώσι¬ 
μων υλικών κλπ. 

Η εκτέλεση μικρών έργων για επισκευή και συντήρηση των διδακτή- . 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικώτερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Τα ανωτέρω νομικά πρόσωπα πλην του Ν.Π της Σχολικής Επι¬ 
τροπής Γυμνασίου - Λυκείου διοικούνται από πενταμελές διοικητικό 
συμβούλιο αποτελούμενο από α) τον εκάστοτε Δήμαρχο ως Πρόεδρο, 
αναπληρούμενο από τον εκάστοτε αντιδήμαρχο. 

β) ένα δημοτικό σύμβουλο 

γ) το Δ/ντή της σχολικής μονάδας 

δ) έναν εκπρόσωπο του συλλόγου γονέων και κηδεμόνων 

ε) Ένα δημότη ή κάτοικο κατά προτίμηση σχετικό με τους σκοπούς 
του νομικού προσώπου. 


4. Το νομικό πρόσωπο της σχολικής επιτροπής Λυκείου - Γυμνασίου 
θα διοικείται από πενταμελές Δ.Σ αποτελούμενο από: 

α) τον εκάστοτε Δήμαρχο, ως Πρόεδρο, αναπληρούμενο από τον εκά¬ 
στοτε Αντ.ιδήμαρχο 

β) το Δ/ντή του Λυκείου 
γ) το Δ/ντή του Γυμνασίου 

δ) έναν εκπρόσωπο του συλλόγου γονέων και κηδεμόνων του Λυκείου 
ε) έναν εκπρόσωπο του συλλόγου γονέων και κηδεμόνων του Γ υμνα¬ 
σίου 

5. Η θητεία του πρώτου Δ.Σ. των παραπάνω νομικών προσώπων λή¬ 
γει με τη λήξη της παρούσας δημοτικής περιόδου. 

Η θητεία των μελών του Δ.Σ. του κάθε νομικού προσώπου ακολουθεί 
τη δημοτική περίοδο. 

Το Δ.Σ. εκλέγει αντιπρόεδρο γραμματέα. 

6. Πόροι του κάθε νομικού προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. ^ 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την μελλοντική περιουσία του. 

7. Τα νομικά πρόσωπα εκπροσωπούνται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Κατερίνη, 12 Δεκεμβρίου 1989 

Ο Νομάρχης 
ΜΙΛΤΙΑΔΗΣ ΚΑΝΩΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


